


КИТАЙ - Пекин, Лоян, Сиан, Шанхай и круиз по река Яндзъ


София - Пекин - Сиян - Лоян – круиз по Яндзъ - Шанхай - София

12.04 – 25.04.2027г.

14 дни / 11 нощувки

2978 евро

ПРОГРАМА


1 ден /СОФИЯ – ПЕКИН/
Среща на летище София за полет до Истанбул в 21:05. Пристигане в 22:35.

2 ден /ПЕКИН/ Вечеря
Полет за Пекин в 01:40 и пристигане в 15:35. 
Посрещане от представител на фирмата партньор. Вечеря в местен ресторант и трансфер и настаняване в хотел Metropark Lido hotel 4*. Нощувка.

3 ден /ПЕКИН/ Закуска и вечеря
Закуска.
Туристическа обиколка на Пекин — град с над три хилядолетна история и административен център на Китай повече от 850 години. Екскурзията включва посещение на най-големия открит площад в света — Тян ан Мън (Площада на небесното спокойствие), като една от важните забележителности тук е прочутият мавзолей на видния китайски политик Мао Дзъдун. Пешеходната разходка продължава с посещение на Забранения град, известен също и като Зимния Императорски дворец Гугун, откъдето почти 400 години династиите Мин и Цин са управлявали страната. Със своите 980 сгради и 9999 стаи дворецът е обявен от ЮНЕСКО за част от световното културно наследство.
След това ще посетим Храма на небето – мястото, където императорите от династиите Мин и Цин са извършвали церемонии и са се молили на Небето за благоденствие и добра реколта.
По желание и срещу заплащане ( 60 евро на турист) -  Акробатично шоу в Червения театър. Акробатичните представления в Пекин впечатляват с изпълнения, които сякаш преодоляват законите на гравитацията, сложни балансиращи номера и майсторство, усъвършенствано в продължение на векове, съчетавайки традиция и вълнуващи зрелища в едно незабравимо шоу. 
Вечеря с традиционна патица по пекински в местен ресторант и нощувка.







4 ден /ПЕКИН/ Закуска и вечеря
Закуска.
Днешният ден е посветен на Великата китайска стена (ЮНЕСКО) — едно от чудесата на света и символ на Китай. Подобно на опашка на гигантски дракон с височина от 8 метра, тя се извива през планини, долини и гори в продължение на повече от 9000 км. Това уникално архитектурно творение, което ясно се вижда и от Космоса, безусловно свидетелства за величието на древен Китай. Великата Китайска стена е символът на Китай и мъдростта на китайския народ. Направо е невероятно как китайците са успяли да построят такава велика архитектура с обикновени и прости инструменти в древноста. В близост до Стената — възможност за професионални снимки в императорски облекла. След това ще направим спирка във Фабрика за нефрит, където ще се запознаем с културата и значението на китайския нефрит.
Продължаваме към Летния дворец, който е служил като „дворец за бягство от летните горещини“ на императорското семейство.
Следва кратка фотопауза в Олимпийския парк, откъдето ще можем да видим отвън „Птичето гнездо“ (Националния стадион) и „Водния куб“ (Националния център по плувни спортове).
Вечеря в местен ресторант. Нощувка.

5 ден /ПЕКИН – ДЖЪНДЖОУ - ДЪНФЪН/ Закуска и вечеря
Закуска.
Трансфер до жп гарата за пътуване с високоскоростен влак по маршрута Пекин – Джънджоу (около 2,5–3 часа) – чудесна възможност да се запознаете с технологичното развитие на Китай. След пристигане в Джънджоу се отправяме към манастира Шао Лин, който от древни времена е център на бойни изкуства и дзен будизъм. Посещение на централния будистки храм и присъствие на кунг-фу демонстрация. Манастирът е построен с императорски указ в края на V век и е разположен в свещената за даосите планина Суншан, близо до град Дънфън, недалече от древната китайска столица Лоян в провинция Хънан. Едно от най-важните занимания на послушниците в манастира е практикуването на медитация, наричана от тях „съзерцаване в стената“ ,като метод за духовно и цялостно развитие и постигане на просветление. Да Мо намира, че поради дългото стоене в една и съща поза при всекидневните песнопения и молитви монасите са с твърде слабо тяло и затова измисля редица двигателни упражнения, да ги укрепи физически. Тези упражнения, съчетани със заимствуваните от древните китайски трактати, дават началото на шаолинския стил бойно изкуство.
Вечеря в местен ресторант.
По желание и срещу заплащане ( 60 евро на турист) - Спектакълът „Шаолински дзен музикален ритуал“– най-мащабното планинско представление на открито в света. Шоуто съчетава музика, вдъхновена от дзен будизма, бойни изкуства и танци на местни изпълнители, създавайки впечатляваща сценична интерпретация на философията и духовните ценности на дзен будизма.
Нощувка в Дънфън в хотел Zhongzhou Intermega Shaolin hotel 4*.

6 ден /ДЪНФЪН – ЛОЯН - СИЯН/ Закуска и вечеря

Закуска.
Сутрешно посещение на уникалния будистки манастирски комплекс – пещерите Лонгмън (ЮНЕСКО) известни още като вратата на дракона. 1400-те пещери се намират на 12 км. южно от съвременен Лоян и съхраняват 100 хиляди будистки статуи, с размери от 25 мм. до 17 м. височина и около 2500 стели и надписи.
Трансфер до железопътната гара за пътуване с високоскоростен влак от Лоян до Сиян.
Вечеря в местен ресторант. Нощувка в хотел Pullman Jinhui Hotel 4*.


7 ден /СИЯН/ Закуска и вечеря             
Закуска.
Обиколката започва с посещение на едно от Новите чудеса на света — гробницата с теракотената армия (ЮНЕСКО). Изграждането на уникалната армия от над 7000 фигури, подредени за поход, започва през 246 г. и е продължило 36 години. Това уникално творение на човешката мисъл е останало скрито под земята в продължение на векове, когато случайно е било открито от местни фермери през 1974 г. 
Посещение на магазин за изделия, изработени от теракота.
Продължаваме към Голямата пагода на дивата гъска, един от най-известните будистки паметници в Китай. След това ще се отправим към стария квартал на Сиан и Мюсюлманския квартал, където ще видите отвън още две от емблематичните забележителности на града – Камбанената кула и Барабанната кула.
Вечеря в местен ресторант и нощувка.

8 ден /СИЯН – ЧУНЦИН/ (закуска и вечеря)
Закуска.
Трансфер до жп гарата и отпътуване с високоскоростен влак по маршрута Сиан – Чунцин. Пристигане в Чунцин около обяд и разходка по пешеходната улица Дзиефанбей, разположена в сърцето на града. След това ще направим фотопауза на станция Лидзъба, прочута с това, че линията на градското метро преминава директно през жилищна сграда – една от най-необичайните забележителности на Чунцин.Вечеря. Настаняване в хотел Ramada Encore by Wyndham Chongqing Guanyinqiao 4* и нощувка.

9 ден /КРУИЗ ПО РЕКА ЯНДЗЪ – КУЛТУРНО НАСЛЕДСТВО/ закуска, обяд, вечеря
Чунцин- Круиз по река Яндзъ ( закуска и вечеря)
Туристическа програма в живописния Чунцин, известен като „Планинския град“- комплекса Raffles City Chongqing, след това пещерата Хунгя (Hongya Cave) – впечатляващ комплекс от сгради на колони, разположен край река Дзялин. Ще се насладим на вълнуващо пътуване с ескалатора Crown Escalator – един от най-дългите и най-стръмните ескалатори в Азия. Ще посетим древния град Цъцикоу (Ciqikou Ancient Town) – историческо порцеланово пристанище, запазило своя традиционен облик. Вечеря. Трансфер до пристанището и настаняване на круизния кораб  ( Victoria или Golden Cruise) за тридневен круиз по река Яндзъ.
Забележка:
1.	Посоченият маршрут за круиза подлежи на промени в зависимост от метеорологичните условия, нивото на водата, навигационните обстоятелства и сезонни фактори. В случай че водният дебит в горното течение на реката надвиши 40 000 куб.м/сек по време на наводнения, или нивото на водата е прекалено ниско, ще бъде организиран трансфер между Чунцин и алтернативно пристанище, за който отговаря круизната компания.
2.	Круизната компания не носи отговорност за възстановяване на суми или замяна на обекти от т.нар. „три включени екскурзии“, в случай на промени.
3.	При наличие на допълнително време, в зависимост от условията за плаване, могат да бъдат организирани една или две допълнителни брегови екскурзии. Таксите за тях не са включени в круизния пакет и се заплащат допълнително.
4.	Маршрутът е ориентировъчен, както и часовете за качване и слизане и подлежи на уточнение по време на инструктажа при качване на борда.
5.	Храненията на борда ще бъдат на блок маса.

10 ден / КРУИЗ ПО РЕКА ЯНДЗЪ / закуска, обяд, вечеря
Круиз по река Яндзъ ( закуска, обяд, вечеря)
Денят започва с богата закуска на бюфет, след което по желание можете да се включите в допълнителна екскурзия до Призрачния град Фънду – място с близо 2000-годишна история, което представя китайските представи за задгробния живот през призмата на конфуцианството, даоизма и будизма. Този духовен комплекс е вдъхновявал китайски писатели и художници в продължение на векове.
Следобед е предвидено посещение на Шибаоджай („Крепостта на скъпоценния камък“) – впечатляващ храмов комплекс, издигнат върху стръмен хълм. Неговата 56-метрова Червена пагода е забележителен пример за традиционна китайска архитектура, построена без използването на нито един пирон. Изкачването до върха разкрива великолепни панорамни гледки към река Яндзъ и околния пейзаж.
Вечеря на борда, последвана от развлекателна програма.Нощувка на круизния кораб.

11 ден / КРУИЗ ПО РЕКА ЯНДЗЪ/ (закуска, обяд и вечеря)
Круиз по река Яндзъ ( закуска, обяд, вечеря)
Днес круизният кораб ще премине през живописните ждрела Цютан (Qutang Gorge) и У (Wu Gorge), където река Яндзъ си проправя път между величествени отвесни скали и планински върхове.По време на разходката с малки лодки по река Шъннун ще имате възможност да се насладите на впечатляващи природни пейзажи и да видите интересни културно-исторически забележителности, сред които древните висящи ковчези, както и традиционните дървени лодки, характерни за района.
В края на деня корабът ще премине през внушителната система от корабни шлюзове на язовира „Трите клисури“ – едно от най-впечатляващите инженерни съоръжения в света.
Нощувка на борда на круизния кораб.

12 ден / КРУИЗ ПО РЕКА ЯНДЗЪ - ШАНХАЙ / Закуска и вечеря
След закуска круизът продължава през ждрелото Силин (Xiling Gorge) – най-голямото от трите ждрела на река Яндзъ.
При пристигане в Ичан – втория по големина град в провинция Хубей – ще посетите местния музей с богатата му колекция от артефакти, а след това ще имате свободно време за разходка и покупки на площад Уанда (Wanda Square).
Следобед ще бъде организиран трансфер до жп гарата за отпътуване с високоскоростен влак към Шанхай .Вечеря в местен ресторант. 
По желание и срещу заплащане ( 60 евро на турист) - Вечерен круиз по река Хуанпу. Насладете се на приятна разходка с кораб, по време на която ще можете да се любувате на ослепителните неонови светлини и впечатляващия силует на Шанхай, разкриващ се по двата бряга на реката.
Трансфер до хотел Artyzen Habitat Taopu Shanghai 5* и нощувка.



13 ден / ШАНХАЙ / Закуска и вечеря
Закуска. Днес първо ще посетим градината Ююан и прилежащите към нея традиционни базари. В Ююан ще можете да се насладите на изящния дизайн и хармоничното разположение на павилиони, зали, декоративни скални композиции, езера и покрити алеи, които са прекрасен пример за класическото китайско градинско изкуство. След това ще направим спирка във фабрика за коприна, където ще се запознаем с традициите и процеса на производство на китайска коприна.
Продължаваме с пешеходна разходка по улица Нанджин, една от най-известните търговски улици в Китай, и по крайбрежната алея Бунд, откъдето се откриват впечатляващи гледки към модерния силует на Шанхай.
След това ще се изкачим с асансьор до наблюдателната площадка на емблематичната Телевизионна кула „Ориентал Пърл“ (Oriental Pearl Tower), откъдето ще се насладим на спиращи дъха панорамни гледки към града и река Хуанпу. Вечеря в местен ресторант. Трансфер до летището за полет до Истанбул в 22.25 ч.

14 ден / ШАНХАЙ - СОФИЯ
Пристигане в Истанбул в 05:25. Полет за София в 07:30 и пристигане в 08:45.




КРАЙ НА ПРОГРАМАТА!



ПАКЕТНИ ЦЕНИ 

	На човек в двойна стая
	Единична стая

	2978 Евро 

	3305 Евро





Цената включва:
Двупосочен самолетен билет с включени летищни такси и багаж; 
· 8 нощувки със закуски  в хотели 4* и 5* - 3 нощ. в Пекин ( Metropark Lido hotel 4*), 2 нощ. в Сиян (Jinhui Pullman Hotel Xi’an 4*), 1 нощ. в Чунцин (Ramada Encore by Wyndham Chongqing Guanyinqiao 4*), 1 нощ. В Шанхай (Artyzen Habitat Taopu Shanghai 5*);
· Вечеря с патица по пекински;
· Вечери по маршрута в местни ресторанти с китайска храна и включена чаша безалкохолна напитка или бира;
· 3 нощувки на круизен кораб US Victoria Cruiser или GOLDEN с включени закуска, обяд и вечеря;

Трансфер Пекин  - Джънджоу с влак стрела;
Трансфер Лоян - Сиян  с влак стрела;
Трансфер Сиян – Чунцин с влак стрела;
Трансфер Ичан - Шанхай с влак стрела;
Включен билет за наблюдателната площадка на Телевизионната кула в Шанхай;
Задължителен бакшиш за круиза по река Яндзъ – около 150 китайски юана (RMB) на човек;
Климатизиран транспорт;
Входни такси за музеите и обектите по програмата;
Екскурзоводско обслужване с превод на български език по време на програмата;
Бакшиши за екскурзоводите, хотелите и ресторантите – 60 евро;
Всички трансфери, упоменати в програмата;
Медицинска застраховка с асистанс с покритие 20 000 евро на човек;
Водач който ще придружава групата през цялото време и ще превежда беседите на български език.

Цената не включва:
Посещение на акробатично шоу – 60 евро на човек (при минимум 10 записани туриста);
Разходка с корабче по р. Хуан Пу в Шанхай – 60 евро на човек;
Спектакълът „Шаолински дзен музикален ритуал“– 60 евро на човек (при минумум 10 записани туриста). Заявява се и се заплаща предварително в България;
Лични разходи (телефонни разговори, мини-бар и др.), неупоменати в програмата услуги.
По желание застраховка “Отмяна на пътуването” – около 5 % от пакетната цена. 

[bookmark: _GoBack]Условия и Забележки:
· Офертата важи при минимум 18 туристи.
· Международен паспорт с валидност 6 месеца от датата на връщане;
· Цената на екскурзията е калкулирана при курс на щатския долар 1 USD = 0.86 евро, като при увеличение на курса с над 5% фирмата си запазва правото да преизчисли посочените цени до 30 дни преди пътуването; 
· Пътуването е без медицински изисквания за имунизации;
· Срок за уведомление за несъбран минимум – 30 дни преди заминаване;
· Туроператорът си запазва правото на промяна на обявените хотели по програмата с  други от същата категория, но идентични по качество;
· Туроператорът си запазва правото да променя последователността на изпълнение на мероприятията по програмата.
· Застраховка „Отмяна от пътуване“: Туроператорът предоставя възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.




Начин на плащане: 
При резервация се внася депозит в размер на 500 евро; доплащане 60 дни преди пътуването.

Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:


Срокове за анулации и неустойки:
· при наличие на повече от 90 дни преди датата на отпътуване – неустойка не се удържа; 
· между 89-ия и 60-ия ден преди датата на заминаване се удържа размерът на внесения депозит; 
· при по-малко от 59 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.
ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети не по-късно от един месец преди датата на заминаване, като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

Информация относно здравните изисквания: няма ЗАДЪЛЖИТЕЛНИ медицински и санитарни изисквания при пътуване до Китай.

Визов режим: Безвизовия режим за българските граждани е в сила до 31.12.2026г. В случай, че срокът му не бъде удължен, към цената на програмата ще бъде начислена допълнителна такса за издаване на виза.

Пътуване на лица с ограничена подвижност: Пътуването като цяло не е подходящо за лица с ограничена подвижност.

Забележка:  При лоши метеорологични условия или други форсмажорни обстоятелства програмата на екскурзията в Китай може да претърпи промяна в реда на провеждане!


Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица  №: 13052610000158 /23.03.2026 на ЗК „Лев Инс”АД

